Ise tehtud, hästi tehtud: 2010
Mustrimaailma jõuluvahetus (saadud pakk)
Oligi juba kätte jõudnud tähtaeg postitada pakid, ning nüüd asusin ootele. Käisin iga päev postkasti juures, lootes leida seal pakiteadet aga seda veel ei olnud. Kuni pühapäevani, mil tuli mulle kõne Mirjalt (kaisukalt), et ta tahaks minuga kokku saada ja paki isiklikult mulle üle anda.
Saigi kokku lepitud teisipäevane päev.
Lõpuks kohtusime ja ma sain oma paki. Sisse piiludes ma nägin ilusaid vanutatud susse. See kink läks küll 10sse, sest mul oligi just vaja susse, kuna ma olen suur külmavares ja oma tehtud sussid ma kandsin eelmisel talvel juba auklikuks.
Susside juurest leidsin ka puuviljatee "Häid pühi".
Keegi igatahes käis kaisukale sosistamas, et mul on vaja susse ja teiseks, et ma ei joo musta teed, ega ka segusid, kus on sees must tee.
Seega läks ka puuviljatee täppi.
Olen oma kingiga 200% rahul ja tänan selle eest kaisukat. AITÄHH!!!
Kuna sussil oli peal vilditud lilleke ja selle vars lookles ümber sussi, siis et te kogu ilu näeksite, tegin pilte sussit iga nurga pealt.
Sussid on nii mõnudad ja soojad, ning kaaslased minule iga päev.
Posted by Merike at 14:53 2 kommentaari:
Labels: Kudumine, Viltimine
Mustrimaailma jõuluvahetus (saadetud pakk)
Mulle nii väga meeldivad sellised vahetused. Väike värin on sees alati, kui saaja avab paki, kas talle ikka meeldib saadav pakk. Ja samas on ka omal värin ja ootusärevus sees oma saadava paki pärast.
Mina pidin seekord tegema paki Helule. Esimesega hooga lõi pea mõttetest täiesti tühjaks, sest ta on ise nii tubli ja kiire kuduja ning tugev käsitööline. Kolasin ta blogis veidikene ja avastasin (õigemini ma seda juba ka aimasin aga blogist sain veel kinnitust ka), et ta lemmikvärviks on sinine. Ning otsustasin, et nii tublile kudujale tuleb läheneda hoopis heegeldades.
Nii saigi otsustatud, et heegeldan talle läbipaistvatest pärlitest ja värvi üleminukuga lõngast kaelaehte.
Ning, et oleks ka jõulutunnet, tegin juurde 5 pärlitest lumehelvest.
Veel pistsin pakki šokolaadi ja viimasel minutil lisasin ka kaks tokki Drops delight lõnga nr.11 (lõngad küll puuduvad nüüd pildilt, sest need läksid pakki tõesti viimasel minutil).
Ning kogu pakk oli selline.
Ning lõpetuseks ka tema kommentaar saadud paki kohta, saate lugeda siit. Seal on näha kogu paki sisu, ka lõngatokid ;).
Posted by Merike at 14:29 1 kommentaar:
Labels: Heegeldamine, Pärlid
Taas kord käisin buffini blogis kolamas ja sattusin pärlitest tehtud lumehelveste õpetuse peale.
Ning minu esimene katsetus läks õele, tööjuures toimuvale jõululoosipakki.
Kasutasin Coibry helmeid 8mm, 5mm ja 3mm. Kuna need pakid on grammidega, siis ühest pakist 8mm helmestest tuli välja 10 lumehelvest.
Varsti saate ka teada, kuhu said teised 5 lumehelvest:)
Posted by Merike at 15:57 Kommentaare ei ole:
Ma võtsin osa Mustrimaailma foorumis toimuvast koome koos: Kindad, kudumisest, kuna mul oli kindaid ka vaja. Õpetuseks valisin Garnstudio lehel oleva sõrmkinnaste õpetuse. Kuid sooniku osa on tehtud minipalmikutes.
Lõngaks kasutasin Drops Delight 50gr/175m. Lõngavärv on nr.11. Kasutasin vardaid 2,5.
Samast sarjast ka müts.
Algselt oli plaanis teha üks müts Garnstudio lehelt. Kuid kui see müts lõpuks valmis sai, siis ma ei osanud seda kuidagi kanda ja harutasin poole peale ülesse ja tegin siiski tavalise "murumunamütsi"
Lõngaks on Drops Delight nr.11, sama mis kinnastel. Ning vardad olid 2,5.
Kokku kulus lõnga 1,5 tokki.
Posted by Merike at 15:37 Kommentaare ei ole:
Seoses esimese advendi saabumisega meisterdasime lapsega lumehelbeid, mis asusid kaunistama tema toa akent.
Lihtsad kuid ilusad....kas pole?
Nende võrratute lumehelveste õpetused leidsin Buffini blogist. Aitähh!!
Minge piiluge ka, need on tõesti väga ilusad ja mõnus meisterdus.
Posted by Merike at 19:25 Kommentaare ei ole:
Labels: Meisterdamine paberist
Isadepäeval, 8.novembril, läksime Viikingite külla kala püüdma ja sööma. Kohale jõudes oli selleks pävaks sinna plaanitud üritus. Õues sai vaadata näidismatsi Viikingite ja slaavlaste vahel ning seesruumides toimus käsitöö õpituba. Mina suure käsitööfanaatikuna sattusin kohe sinna õpituppa uudistama.
Vastu võeti mind sõnadega, et ei ole siin midagi vaatamist ikka tuleb kohe käed külge panna ja tegema hakata.
Nimelt sai sael juhendajate käe all valmistada Tiffani tehnikas klaasist ripatsit.
Mis siis ikka, asusin tegema, kuna see tundus päris põnev.
Sussutasin ja jootsin seal päris mitu tundi ja tulemus on siin näha.
Kuna need on minu sellelaadse tehnika esimesed ehted, siis eks vigu ikka leiab ja nagu ikka järgmised tuleksid paremini aga sealt õpitoast lahkudes olin ma oma tehtuga rahul ja õnnelik, et sain midagi oma jaoks uut tehnikat proovida ja tegemise maitse suhu.
Kel suurem huvi, siis sealsed õpetajad teevad ka Saue huvikeskuses klaasikunsti kursuseid.
Posted by Merike at 19:09 2 kommentaari:
Labels: Klaasikunst
Mul oli juba ammu soov omale teha üks kott. Lõpuks leidsin ka sobiva õpetuse Garnstudio lehelt. Kuid sangade osa lahendasin veidikene teisiti, kui õpetuses. Sai selline karamellivahune kott.
Kaunistuseks lisasin ka kolm organzalille. Ning sangadeks kasutasin valmissangu. Ka koti seest leiab kaks taskut, mille ma tegin rahakotile ja telefonile. Siis need vajalikud asjad ei ole põhjatus kotis kadunud:)
Kasutasin G-B Wolle Filz-it viltimislõnga. Lõnga kulus 7,5 tokki. Kudusin varrastega nr.8,0.
Peale kahekordset pesu läks kott 30% väiksemaks, nii pikkuselt kui ka laiuselt. Pesin siis kaks korda, esimene pesu oli 40 kraadiga tavapesu, teine oli 50 kraadiga tavapesu. Peale teist pesu oli kott juba nii tihe, kui mulle meeldis. Lõpuks sai koti mõõdud kõrgus 31cm ja altääre laius 41cm.
Posted by Merike at 20:51 3 kommentaari:
Labels: Kudumine, Pärlid, Tikkimine
Organzalillega aksessuaar
Mul on kodus üks flamenkotantsu huviline tüdruk (pildil tema ei poseeri) ja ta soovis omale saada uhket lille pähe, mis sobiks tema seeliku juurde. Nagu flamenko tantsu juurde käib. Kuid saladuskatte all võin öelda, et juba käivad tema poolt läbirääkimised minuga, kleidi tegemise asjus.
Algul me otsisime pikalt poest aga just punaseid suuri lilli me ei kohanud. Hiljuti avanes mul võimalus selgeks saada organzalille tegemine. Selle eest suur aitähh Maaritile.
Kui lille tegemine oli selge asusin otsima punast organzat. Punane värv on väga nõutud vist, sest ka selle otsimine võttis veidikene aega. Kuid nüüdseks on see olemas, lilleks meisterdatud ja peavõrule kinnitatud.
Nüüd ootab mind ees veel ühe peavõrule lille meisterdamine, sest pildil poseerija soovib ka omale sellist peavõru.
Posted by Merike at 11:19 2 kommentaari:
Labels: Osavad näpud, Pärlid, Tikkimine, Väikesed ilusajad
Talvevaru
Nädalavahetusel tegelesin talvevarude täiendamisega e. keetsin õuntest moosi. Nii hea on oma keldrist võtta pühapäeva hommikuti pannikoogi peale moosi. Mmmmmm nämma...
Kuna ma olen suht algaja hoidiste tegija ja oma hoidiste tegemise võlu olen ka alles aastakese tagasi avastanud, siis ega mul midagi palju ette näidata ei olegi. Sellel talvel ootab meid keldris marineeritud kuuseriisikad (see on minu abikaasa pärusmaa, minu panus on sellel marinaadi keetmine) ja kahte sorti õunamoosi - tavaline ja kaneeliga. Pildil on õunamoos kaneeliga, mida tuli kolm purki. Ehk järgmisel aastal olen juba usinam hoidiste tegija.
Posted by Merike at 11:13 Kommentaare ei ole:
Tuunitud särkpluus
Minu kätte sattus täiesti "mage" valge, mittemidagi ütlev särkpluus. Kuna ka varrukad olid mulle lühikesed ja seljas nägi välja "koti" laadne, siis muud ei jäänudki üle, kui särk vatuvõetavaks tuunida.
Tuunimine algas pihta sissevõtete tegemisega, selja taha, ning ette tulid lihtsalt väikesed voldid.
Ka varruka lõikasin lühemaks ja tegin varruka peale kaks vastandvolti. Nüüd ulatub varrukas küünarnukini ja jääb armasti veidi puhevile, peale volte. Ka allääre kumerus sai sirgeks lõigatud.
Varruka vastandvoldid kinnitasin ristikestega, samuti esivoldid. Ning ka taskuklapile sai tehtud paar ristpistet.
Krae serva tegin üleni ristikesi täis, ning ka keskmisele kolmandikule passele tegin ristikesed.
Ning veel viimase lihvi said selja sissevõtted ristikeste näol.
Minu arust sai pluus nüüd särtsu juurde ja hakkas kohe elama.
Sellist ettevõtmist võiks isegi tihedamini teha.
Posted by Merike at 19:36 1 kommentaar:
Oktoobrikuu on sünnipäevakuu.
Minu blogi sündis oktoobris ja tänavu sai ta 1a. Palju õnne talle ja ka minule, et ma jätkuvalt postitaksin siia oma käsitöö alaseid tegemisi.
Aasta jooksul olen ma teinud siia 96 postitust, erinevatel käsitööteemadel. Loodan, et see on pakkunud silmailu, andnud ideid või täitnud nii mõnegi soovi.
Kuid nüüd jääb postitusi aina harvemaks :(, kuna asusin täiskohaga tööle ja aega napib, kuid midagi siiski noksitsen.
Lähipäevil tuleb ka hoopis teisest vallast postitus, kui siiani. Tasub ootamist.
Veelkord suured õnnesoovid ja pikka iga minule ja blogile!!!
Posted by Merike at 19:43 4 kommentaari:
Heegeldatud vöö
Asusin mõned nädalad tagasi tööle huvitavasse käsitöösalongi "Teeme TeistMoodi". Sealt sain omale suure peotäie erineva suurusega kummist rõngaid. Tuli välja, et need on mersu autotihendid. Ning ülesandeks oli nendest midagi teha või neid kusagil kasutada. Päris põnev, kas pole?
Kuna ma pidin juba ammu tegema lapsele tuunika peale vöö, siis see ka kohe pähe turgatas, kui neid rõngaid nägin.
Vöö tegemisel sain kasutada kahe erineva suurusega tihendeid. Suuremad rõngad said vöö põhidetailideks ja pisematega lisasin vööle ka kolmekihilisi lilli.
Kasutasin peale tihendite veel ka 100% merseeritud puuvillast lõnga Miya ja heegelnõela nr.2
Posted by Merike at 15:49 5 kommentaari: